Diari Oficial de la Generalitat Valenciana


Sumari del DOGV 4759, del 24-05-2004 (2004/4694)

Informació pública de l'alternativa tècnica de programa d'actuació integrada i d'una actuació aïllada de l'àmbit denominat AA2, del municipi de Rotglà i Corberà.
-----------------------------------------------------------------------------------------------------------------------------------------------------------------

### Dades del document

Número de DOGV
:   4759

Data del DOGV
:   24-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4694


Organisme emissor
:   Ajuntament de Rotglà i Corberà

Tipus de document
:   Anunci

Informació pública de l'alternativa tècnica de programa d'actuació integrada i d'una actuació aïllada de l'àmbit denominat AA2, del municipi de Rotglà i Corberà. [2004/Q4694]
  
Mitjançant l'acord plenari, fet en la sessió extraordinària de 15 d'abril de 2004, s'ha adoptat el següent:
  
Vista la instància presentada a l'ajuntament en data 26 de gener de 2004, registre d'entrada número 29, per Juan Antonio Cilleruelo Herrera, que actua en nom i representació de la mercantil Promociones del Duero Mediterránea, SL, amb domicili a Torrevieja (Alacant), carrer de Gabriel Miró, 51, i codi d'identificació fiscal C03303224, en què sol·licita a l'òrgan competent de l'Ajuntament de Rotglà i Corberà la iniciació de les actuacions encaminades a la gestió de l'actuació proposada (sotmetiment a informació pública) i que després de l'aprovació definitiva per l'òrgan competent de la comunitat autònoma, es nomene urbanitzador, la mercantil que representa, mitjançant gestió indirecta.
  
Vists els informes tècnics i jurídics previs, on consta que tota la documentació aportada té els requisits establits en l'article 32 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, concretament l'avantprojecte d'urbanització; i a més el pla de reforma interior de millora de les normes subsidiàries de Rotglà i Corberà; sobre la base de l'article 44 i següents del mateix text legal.
  
Primer
  
Sotmetiment a informació pública, d'acord amb el que disposa l'article 46 de la Llei Reguladora de l'Activitat Urbanística, Llei 6/1994, el programa (alternativa tècnica) per a la gestió indirecta d'una actuació integrada i d'una actuació aïllada per a l'àmbit denominat AA2 amb l'avantprojecte d'urbanització i el pla interior de millora AA2 del sòl urbà de les normes de Rotglà i Corberà durant un termini de 20 dies hàbils, comptadors des de la publicació d'este anunci en el Diari Oficial de la Generalitat Valenciana i a més, prèviament o simultània, que es publique en un diari d'informació general a la Comunitat Valenciana.
  
Durant tot el procediment podran ser objecte de consulta pública, a l'ajuntament, les al·legacions i alternatives tècniques que s'hi presenten. S'hi podran presentar alternatives tècniques i al·legacions durant 20 dies comptadors des de la darrera publicació de l'edicte.
  
Les proposicions juridicoeconòmiques es podran presentar durant els cinc dies següents al venciment del termini anterior, ambdós terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució en la quantia que reglamentàriament es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques es farà en la següent data hàbil a la conclusió del termini per a presentar-les. Del seu desenvolupament s'alçarà acta, sota fe pública i davant de dos testimonis. Totes les actuacions podran ser objecte de consulta i d'al·legació per les persones interessades durant els 10 dies següents al de l'obertura de pliques.
  
Segon
  
D'acord amb l'article 46 de Llei Reguladora de l'Activitat Urbanística s'hi ha de citar els titulars cadastrals del terreny mitjançant un avís al seu domicili fiscal, amb anterioritat a la publicació de l'edicte en el Diari Oficial de la Generalitat Valenciana.
  
Tercer
  
Donar trasllat del present anunci a la mercantil als efectes oportuns.
  
Així mateix, mitjançant el present anunci, en compliment del que disposa l'article 54 de la Llei 30/1992, s'avisa els titulars cadastrals dels quals manca o és incompleta l'adreça d'identificació i/o el domicili fiscal als efectes del que disposa la present publicació.